ڈاکٹر. روندر سنگھ روی دوجی پیڑھی دا مکھ مارکسوادی آلوچک سی۔ اس دی دلچسپی ساہت سدھانت اتے کویتا دے کھیتر وچّ ودھیرے سی۔ اس توں علاوہ اس نے پنجابی سبھیاچار دے سہجشاستر اتے پنجابی بھاشا دے وکاس دیا سمسیاواں بارے بڑے مولک وچار پیش کیتے۔ اوہ پنجابی دا شاید اکو اک اجیہا الوچک ہے جس نے اس آلوچنا پرنالی بارے پوری کتاب لکھی ہے جس پرتِ اس دا روئیا آلوچناتمک سی۔ پنجابی وچّ عامَ کر کے ساہت آلوچنا پرنالیاں بارے لکھیاں کتاباں ویاکھیاتمک اتے پرشنساتمک ہن کیونکہ ایہہ اوہناں آلوچنا پرنالیاں دے سمرتھکاں جاں پیروکاراں دوارا لکھیاں گئیاں ہن۔ روی نے نوین امریکی الوچنا پرنالی دے مکھ سدھانتکاراں کلنتھ برکس، ومسیٹ، ایلین ٹیٹ اتے آئی اے رچرڈز دیاں لکھتاں دا آلوچناتمک وشلیشن کیتا ہے اتے ساہتک پاٹھ دے ادھٔین وچّ اناں سدھانتکاراں دے سنکلپاں اتے ماڈلاں دی سارتھکتا دے پرشن نوں نجٹھن دی کوشش کیتی ہے۔ انجھ ہی اس نے رولاں بارتھ دی کتاب رائیٹنگ ڈگری زیرو دا وشلیشن کیتا ہے اتے بارتھ دی ودھی دے مہتو اتے سیماواں نوں اگھاڑیا ہے۔